Markio (imperio)

Markio estas laŭ nova PIV regiono aŭ provinco, kiu konsistigis limparton de imperio (speciale en la Franka imperio kaj poste la Sankta Romia Imperio), ekzemple la Markio Brandenburgio. Ĝi estas regata de markizo, markiestro aŭ margrafo.

Estas ankaŭ la vorto markizujo (ekzemple en Reta Vortaro), kiu havas similan signifon.

 Kelkaj konataj markioj 
 Markio Brandenburgio, Mark Brandenburg
 "Dana markio" - hodiaŭ Danio, dane Danmark
 Margraflando Meißen
 Margraflando Malsupra Luzacio
 Margraflando Supra Luzacio
 Margraflando Moravio
 Stirio - germane Steiermark
 Orienta Markio - antaŭulo de la nuna Aŭstrio
 Markio de Verono
 Markio (Italio)
 Toskanio
 Hispana markio
 Septimanio aŭ Gota Markio
 ...

 Markio kaj margraflando 
Ĉiu markio normale ankaŭ estas margraflando, do, teritorio regata de margrafo. Tamen inverse, ne ĉiu margraflando devenas el markio. En kelkaj kazoj (ekzemple la margraflando Badeno), iu regnestro kun margrafa titolo heredis ankaŭ alian teritorion kiu ne estis markio, kaj la teritorio akiris la rangon de "margraflando", ĉar regata de margrafo.

 Vidu ankaŭ
 vokto
 grafo
 margrafo
 palatino


Kategorio:Nobeloj
Kategorio:Frankoj
Kategorio:Sankta Romia Imperio
*